Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Cristina Ibarrola Guillén andreak aurkezturiko galdera, Iruñeko espetxeko presoen osasun arretan izandako eta izanen diren hobekuntzei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko martxoaren 7an
Lehendakaria: Unai Hualde Iglesias
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:
Espetxe-osasungintzaren eskumena bere gain hartu ondoren,
Nafarroako Gobernuak egin al du ezer Iruñeko espetxeko presoen osasun arreta hobetzeko? Baiezkoan, zehaztu zer hobekuntza egin den.
Nafarroako Gobernuak osasun arretari buruzko zer hobekuntza jarriko ditu abian Iruñeko espetxean legegintzaldia amaitu baino lehen? Zein da hobekuntza horien kronograma?
Iruñean, 2022ko otsailaren 28an
Foru parlamentaria: Cristina Ibarrola Guillén
